cyanic-selkie/wikianc huggingface dataset:
Naučna fantastika
Tvrda NF
Granice tvrde NF nisu jasno definirane zato što različiti ljudi drukčije doživljavaju i procjenjuju "granice mogućega" koje tvrda NF često opisuje. Osim toga, u naučnofantastičkim djelima često se miješaju elementi tvrde i mehke naučne fantastike. Granice tvrde NF ponekad se pomiču i zato što se zbog napretka stvarne nauke neke pojave i tehnologije sele u čistu maštu, neke postaju realnost, a mogućnosti ostvarenja nekih novih dolaze u domenu izvedivosti.
Ponekad se pojam tvrde NF koristi u smislu da ona opisuje uticaj razvoja prirodnih nauka i tehnologije na društvo i pojedince, dok mehka NF opisuje sociološke i psihološke teme. Ta je podjela zastarjela zato što znatan broj tvrdih NF djela također opisuje i sociološke i psihološke aspekte zamišljenog društva ili pojedinaca.
Neki pisci i primjeri tvrde NF:
Mehka NF
Mehka NF je vrsta naučne fantastike koja opisuje filozofske, sociološke i psihološke teme.
Neki pisci i primjeri mehke NF:
Centracare
Centracare je kanadska psihijatrijska bolnica u South Bay-u, Novi Brunswick, predgrađu Sain John-a.
Bolnicom upravlja Zdravstvena mreža Horizont (Horizon Health Network) i ona je moderna ustanova tercijarne njege sa 50 kreveta
Historija
Kamen temeljac je postavljen 1846. za ustanovu koja je trebala biti od kamena i zamijenti staru drvenu strukturu u ulicama Wenthworth i Leinster.
Prvih 90 pacijenata premješteno je u zgradu 12. decembra 1848.
Dr. John Waddell je službovao kao direktor od 1849. do 1875, živeći 26 godina sa porodicom u stanu na trećem spratu zgrade iznad glavnog ulaza.
Dr. James T. Steeves je preuzeo poziciju direktora i službovao od 1875. do 1895. Kasnih 1870-ih je bio veliki porast u broju primljenih pacijenata što je vodilo prenatrpanosti i odlasku pacijenata. Veliki požar iz 1877. je lahko mogao biti viđen sa lokacije institucije koja se nalazila pored grada mada je zapisano da nesreća nije imala značajnijeg efekta na pacijente.
Bolnica je imala 15 odjeljenja koji su odvajali muškarce od žena kao i pacijente koji su plaćali od onih koji nisu plaćali liječenje i po promjenljivom stepenu težine bolesti. Očekivalo se da sposobni pacijenti rade u vešernici ili čiste razne dijelove ustanove da bi platili svoj ostanak. Dodatna farma (The Annex Farm) je otvorena na putu Sand Cove u južnom Lancaster-u pored zaliva Fundy 1885. i mnogi pacijenti su tamo radili.
Dr. George A. Hetherington je službovao kao direktor od 1896. do 1903. i nadgledao poboljšanja eksterijera imanja uključujući razna šetališta, staze i bašte utočišta kao dio projekta da se ohrabre pacijenti da rade više vanjskih aktivnosti. On je također bio zagovornik hidroterapije i vodio je utočište kroz razne implementacije ove forme tretmana.
Dr. James Vickers Anglin je najduže bio direktor utočišta od 1904. do 1934. i živio je u direktorskom stanu na trećem spratu sa ženom i petoro djece. U njegovoj prvoj godini koju je proveo kao direktor institucija je promijenila naziv u Provincijska bolnica za nervne bolesti (Provincial Hospital of Nervous Diseases). Nadgledao je brojna kapitalna poboljšanja uključujući krečenje soba, novi sistem za grijanje, drvene podove kroz boravišne i zajedničke dijelove zgrade, kao i instalaciju električnih instalacija i osvjetljenje. Prenatrpanost pacijentima tokom 1920-ih, vjerovatno kao rezultat veterana Novog Brunswick-a koji su se vraćali iz Prvog svjetskog rata, vodila je ka novom dodatku koji je izgrađen 1927-1929. sa dva nova odjeljenja i izgrađenom kuhinjom i ostavom.
Izvještaj iz 1934. kaže da je od institucijinog otvaranja 1849. liječeno 11796 pacijenata od kojih je 4708 otpušteno i potpuno oporavljeno.
Bolnica je iskusila nekoliko naleta prenatrpanosti tokom kasnih 1940-ih i ranih 1950-ih kada je broj pacijenata rastao dramatično prateći rat kad su vojnici repatrirani u Novi Brunswick. Zbog toga je provincijska vlada odlučila da osnuje drugu psihijatrijsku bolnicu u provinciji, Bolnicu Restigouche (Restigouche Hospital) koja je otvorila vrata 1954. u Campbellton-u.
1955. provincijska vlada je elaborirala zamjenu ustanove Saint John novom zgradom na imanju gdje se nalazila Dodatna farma. Imanje farme je povećano za 100 akri (0,40 km2) 1945. Predloženi projekat promjene ustanove je otkazan 1958. sa promjenom u vlasti.
U decembru 1956. bolnica je zabilježila najveći broj pacijenata u svojoj historiji sa 1697 primljenih.
Dr Allan Robertson je bio direktor institucije od 1973. do 1977. i predvodio je napore da se ubijede vlasti provincije da zamijene staru novom infrastrukturom. U ovom periodu su se vodile važne debate u vlasti koje je vodio premijer Richard Hatfield o tome kako da se modernizuje društvena briga za mentalno bolesne.
Dr. H. Leonard Sussman je službovao kao direktor od 1977. do 1978. Slijedili su dr. John A. Finley od 1978. do 1981, dr. J. C. Theriault od 1981. do 1983, dr. Pierre Deom od 1985. do 1986. i dr. James Millar od 1986. do 1995.
1985. je formirana Komisija za mentalno zdravlje Novog Brunswick-a kao prvi od nekoliko koraka u modrnizaciji i decentralizaciji institucionalne njege u provinciji.U to vrijeme je institucija preimenovana u Centracare. 1992. Centracare je potpao pod upravu Bolničke korporacije Region 2, kasnije preimenovane u Korporacija zdravstvenih nauka Atlantic (Atlantic Health Sciences Corporation /AHSC/) koja je bila zdravstvena vlast koja je upravljala bolnicama i ustanovama zdravstvene njege širom jugozapanog Novog Brunswick-a.
U januaru 1996. AHSC je odlučila da promijeni fokus Centracare-a sa pogleda orjentisanog na ustanovu na pogled orjentisan na program. Linda Nice je imenovana za direktora i finansiranje je obezbijeđeno od provincijskih vlasti za zamjenu ustanove za njegu dok su pravljeni planovi za rušenje originalne institucije u Lancaster-u (danas dio grada Saint John). U aprilu 1997. objavljen je tender od 4,4 milona kanadskih dolara za izgradnju psihijatrijske bolnice od 50 kreveta u prigradskom South Bay-u.
Nova ustanova je otvorena u proljeće 1998. i pruža tercijarni nivo usluga psihogerijatrijske i psihosocijalne rehabilitacije i fokusna je tačka AHSC-ove njege mentalnog zdravlja koja takđe uključuje psihijatrijske usluge u Regionalnoj bolnici Saint John i kroz razne klinike za mentalno zdravlje.
Masivno 150 godina staro imanje Centracare u Lancaster-u, koje se prvobitno nazivalo Provincijsko utočište za ludake, je provincijska vlast prodala industrijskom konglomeratu J.D. Irving Limited za milion kanadskih dolara 1998. Zgrada je ispražnjena pošto je posljednjih 48 pacijenata premješteno iz zgrade u proljeće 1998. u Centracare-ovu novu psihijatrijsku bolnicu u South Bay-u.
J.D. Irving je počeo uništavanje ispražnjene psihijatrijske bolnice u Lancaster-u 9. marta 1999. i cijela zgrada je sravnjena sa zemljom za nekoliko dana. Nešto od građevinskog kamena je iskorišteno da popuni podrum dok je ostatak odvežen na obližnju građevinsku deponiju. Mjesto je pošumljeno i imanje je pretvoreno u privatni park sa slobodnim ulazom kojim upravlja J.D. Irving Ltd. Park nudi spektakularan pogled na vodopade Reversing Falls i horizont Saint John-a.
Košarkaška reprezentacija Sjedinjenih Američkih Država
Postava na SP-u 2006.
Trener Mike Krzyzewski je poveo sljedeću ekipu na SP u Japan:
Sekularizam
Sekularizam, također i (ovo)svjetovnost, označava koncept po kome bi svi dijelovi javnog života trebali egzistirati odvojeno od religije i/ili religijskih vjerovanja.
U jednom smislu, sekularizam brani pravo svakog čovjeka da bude slobodan od religijskih pravila i njenog učenja te njenog nametanja. U drugom smislu se odnosi na to da sve ljudske aktivnosti i odluke, naročito one političke, trebale biti donesene neovisno i bez ikakvog uplitanja religije.
Sekularizam svoje korijene vuče od rimskih i grčkih filozofa Marka Aurelija i Epikura, islamskih srednjovjekovnog polimate Ibn Rušda, prosvjetitelja poput Denisa Diderota, Volteira, Džona Loka, Džejmsa Madisona, Tomasa Džefersona i Tomasa Pejna te modernih slobodnih mislilaca, Ateista i Agnostika kao što je Bertrand Russell.
Vanjski linkovi
Sekularizam i historija
Sajt sekularista
Irfan Mensur
Glumu je studirao na Akademiji za pozorište, film i televiziju u Beogradu. Bio je član Jugoslavenskog dramskog pozorišta (JDP) do kraja 90-ih, a poslije je započeo karijeru samostalnog umjetnika.
Necvijeće
Necvijeće je naseljeno mjesto u gradu Trebinju, Bosna i Hercegovina.
Minnesota
Minnesota (Minesota) je savezna američka država na srednjem zapadu Sjedinjenih Država. Prema procjeni iz 2011. godine, Minesota ima 5.344.861 stanovnika. Klima kontinentalna, umjerena sa jačim zimama. Glavni grad je Saint Paul gdje živi oko 290.000 stanovnika. Država Minnesota ima oko 5 miliona stanovnika. Zemljište je prerija. Industrija i poljoprivreda veoma razvijena. Osnovne grane industrije su mašinogradnja, prehrambena, hemijska, metalurgija, grafičke. Rude su mangan, gvozdena ruda. Glavni poljoprivredni artikli; pšenica, kukuruz, suncokret, krompir. Savezna država od 1858 god.
Inšallah
Inšallah ili inšalah arapski je termin koji muslimani izgovaraju da bi iskazali nadu da će se neki, prethodno spomenuti, događaj desiti. Ova fraza prevedena na bosanski jezik znači "ako bude po Allahovoj volji" ili, u uopštenom kontekstu, "ako Bog da".
Riječ je često korištena i da se iskaže čežnja da se nešto uradi a što se nije još uvijek desilo.
Izvor
Korištenje riječi inšallah u svakodnevnom govoru vuče izvore iz Kur'ana. Sura Al-Kahf (Pećina) sadrži sljedeći tekst:
Prijevod je: ''I nikako za bilo šta ne reci: "Uradiću to sigurno sutra!" – ne dodavši: "Ako Bog da"...''
Historijske reference
Španska riječ ojalá i portugalska riječ oxalá (u prijevodu: nadam se ili želim) izvedene su od ove fraze. Ovo je jedan od mnogobrojnih arabizama u spomenutim jezicima, što se objašnjava dugogodišnjom muslimanskom vladavinom u Španiji (od 8. do 15. vijeka).
Hasija Borić
Hasija Borić (Jajce, rođena 2. jula 1953) jest bosanskohercegovačka glumica i režiserka.
Biografija
Gimnaziju, muzičku školu i studij glume završila je u Sarajevu, glumačke studije nastavila u Londonu i Wroclawu, a bila je trajno zaposlena u Hrvatskom narodnom teatru u Splitu. Trenutno radi u "Narodnom pozorištu" u Sarajevu.
U zadnjih 10 godina uspješno se bavi režijom. Napisala je, režirala i interpretira monodramu "Majka Nuru počesto izruži". Godine 2002. osnovala je "Putujući teatar" koji broji 8 članova.
Klinička depresija
Depresija spada u grupu poremećaja karakteriziranih kao poremećaji raspoloženja (unipolarni poremećaj).
Depresivno raspoloženje karakterizira povlačenje bolesnika u sebe, potištenost, pad vitalnih dinamizama, nesanica, gubitak apetita, opsjednutost crnim mislima, usporeni misaoni tok, beznadnost i bespomoćnost.
Epidemiologija
Broj muškaraca kod kojih će se razviti i biti dijagnosticirana depresija tokom života iznosi 7% do 12% od ukupne muške populacije. Kod žena je taj broj nešto veći i iznosi od 20% do 25%. Nekoliko naučnih studija našli statističke korelacije između depresije i nekih poljoprivrednih pesticida.
Svjetsko prvenstvo u skijaškim letovima 1994.
Svjetsko prvenstvo u skijaškim letovima 1994. održano je od 17. do 20. marta na Velikanki u slovenskoj Planici. Ovo je četvrto SP kojem je Planica bila domaćin; prethodna su bila 1972, 1979. i 1985. Vjetar je pokvario drugi dan takmičenja, tako da su održane samo 2 serije, a rezultati su se bodovali i za Svjetski kup.
Haridžije
Haridžije (Arapski: الخوارج / al-Khawārij) bile su islamska sekta koja se pojavila tokom Prve fitne (656–661). Prve haridžije bile su sljedbenici Alije koji su se pobunili protiv njegovog prihvatanja arbitraže s Mu'avijom na Bici kod Sifina 657. Haridžije navode da "sud pripada samo Allahu" (što je postao njihov moto) i da pobunjenici poput Mu'avije trebaju biti poraženi u skladu s kur'anskim propisima. Alija je porazio haridžije u Bici kod Nahravana 658, ali su se njihove pobune nastavile. Pripadnik haridžija ubio je Aliju 661. kao čin osvete za poraz u bici 658.
Robert Millikan
mini|desno|215p|Robert Millikan Robert Andrews Millikan (Morrison, 22. mart 1868. - 19. decembar 1953.) rođen je u Morrisonu (Illinois, SAD), pohađao je College Oberlin i doktorirao 1895. na Univerzitetu Columbia. Od 1921. do 1945. rukovodio je fizičkom laboratorijom Kalifornijskog tehnološkog instituta (Caltech). U prvim istraživanjima bavio se rentgenskim zračenjem i slobodnim širenjem gasova. Godine 1910. odredio je naelektrisanje elektrona. Također je veoma poznat njegov rad na eksperimentalnoj potvrdi fotoelektričnog efekta.
Godine 1923. dobio je Nobelovu nagradu za fiziku, za određivanje elementarnog naelektrisanja i za istraživanje fotoelektričnog efekta.
Eksperiment za Nobelovu nagradu odnosi se na eksperimentalno određivanje Planckove konstante (pomoću jednačine koju je 1905. postavio Einstein za fotoelektrični efekat) i elementarnog naboja (mjerivši naboje nabijenih kapljica ulja u električnom polju). Bavio se i kosmičkim zracima za koje je dokazao da dolaze iz svemira.
Prečani (Srbi)
mini|Karta balkanskih država (1896). Prečani je bio opći srpski termin koji se koristio krajem 19. i početkom 20. stoljeća za etničke srpske zajednice locirane preko rijeka Dunava, Save i Drine, iza sjevernih i zapadnih granica Srbije iz 19. stoljeća, odnosno u Austro-Ugarskoj Vojvodini, Bosni i Hercegovini i Hrvatskoj. Tako je korištena da bi se razlikovali Srbi u Srbiji od onih u historijskoj Habsburškoj Monarhiji; nije primjenjivano ni na Srbe Crne Gore ni na one u novopazarskom sandžaku i drugdje u Osmanlijskom Carstvu.
U habsburškim zemljama – u Kraljevini Dalmaciji, Srbi su osnovali Srpsku narodnu stranku, dok su u Kraljevini Hrvatska i Slavonija osnovali Srpsku nezavisnu stranku. Prečanski Srbi su 1918. formirali značajnu političku izbornu jedinicu koja je učestvovala u osnivanju Države Slovenaca, Hrvata i Srba kao i pripajanju Banata, Bačke i Baranje Kraljevini Srbiji. U Kraljevini Jugoslaviji, njihova politička stranka, Samostalna demokratska stranka, bila je važna u nacionalnoj politici. Nakon invazije na Jugoslaviju (Aprilski rat) bili su glavna meta progona Srba u Drugom svjetskom ratu.
Termin se prvenstveno koristio u Kraljevini Srbiji i nisu ga koristili sami austro-ugarski Srbi. Prečani danas čine Srbe Bosne i Hercegovine, Srbe Hrvatske i Srbe u Vojvodini.
IC 52
IC 52 (također poznat kao MCG 1-3-5, PGC 2834 i UGC 494) je spiralna galaksija koja je udaljena oko 90 miliona sg od Zemlje i nalazi se u sazviježđu Ribe. Najveći prečnik je 1,00 (26 hiljada sg) a najmanji 0,4 uglovnih minuta (10 hiljada sg). Prvo otkriće je napravio Stephane Javelle 19. augusta 1892. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Cucurbitaceae
Cucurbitaceae je porodica biljaka]], cvjetnica  koja uključuje tikve, krastavce, dinje i lubenice. Divlji predstavnici ove porodice rasprostranjeni su oko tropskih područja, a jestive biljke iz ove porodice su jedne od najstarijih uzgajanih biljaka, od početka civilizacije. Porodica obuhata 119 rodova sa više od 820 vrsta.
Većina predstavnika ove porodice su jednogodišnje loze, ali neke rastu u obliku lijana, trnovitih grmova i stablašica. Stabljike su dlakave i uglaste. Većina ima velike bijele ili žute jednosoplne cvjetove, ali ista biljka obično ima cvjetove oba spola, tj. jednodomne su. Sjemenke su dvostrano spljoštene i karakteristično oblikovane. Plodovi porodice tikava su sočni. Thorneov (1992.) i Cronquistov sistem klasificirali su je u red Violales.
Kotar Skåne
Kotar Skåne (švedski: Skåne län, fon. Skone len) je kotar na najjužnijem dijelu Švedske. Glavni grad kotara je Malmö, gdje se nalazi uprava kotara, dok je skupština kotara smještena u Kristianstadu. Kotar je osnovan 1997. spajanjem kotara Malmöhus län i Kristianstads län.
Sahrana
Sahrana je ceremonija u kojoj se obilježava smrt jedne ili više osoba. Zbog geografsko-vjerskih razlika ovaj obred se obilježava na različit način na različitim mjestima. U BiH, Srbiji i ostalim zemljama gdje žive Bošnjaci, sahrana se prema muslimanskim vjerskim obilježjima naziva dženaza.
Kotar Skåne
Geografija
Kotar Skåne većim dijelom obuhvata historijsku pokrajinu Skåne, osim župe Östra Karup, koja pripada pokrajini Halland. U kotaru živi oko 1,2 miliona stanovnika, što je 13% od ukupnog stanovništva Švedske.
Najveći gradovi
(Broj stanovnika po popisu od 31. decembra 2005)
Administrativna podjela
Kotar Skåne je administrativno podijeljen na 33 općine. Rezidencija načelnika kotara (šv. Landshövding) je u gradu Malmöu.
desno|270p
NGC 600
NGC 600 (također poznat kao IRAS 01305-0733, MCG -1-5-7 i PGC 5777) je prečkasta spiralna galaksija koja je udaljena oko 85 miliona sg od Zemlje i nalazi se u sazviježđu Kit. Najveći prečnik je 2,80 (69 hiljada sg) a najmanji 2,1 uglovnih minuta (52 hiljade sg). Prvo otkriće je napravio John Frederick William Herschel 10. septembra 1785. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Tit Makcije Plaut
Tit Makcije Plaut (lat. Titus Maccius Plautus, rođen oko 254. p. n. e. u Sarsina, Umbrija, Italija; umro oko 184. p. n. e.) je bio jedan od prvih i najproduktivnijih autora komedija u starome Rimu.
Zoran Bečić
Zoran Bečić (Čačak, 2. april 1939. - Sarajevo, 29. mart 2006.), doajen bosanskohercegovačkog glumišta.
Biografija
Zoran Bečić studirao je glumu na Beogradskoj akademiji u klasi čuvenog Mate Miloševića i diplomirao 1966. godine. Iste jeseni "odletio je na jug" u drevnu Ragusu (Dubrovnik) gdje će u angažmanu provesti dvije godine (iz tog perioda najradije se sjećao uloga u Ljubavnicima nepoznatog renesansnog autora i Ljubaji Muriella Shisgala). Potom prelazi u Sarajevo i tadašnje Malo pozorište (Kamerni teatar 55) koje je bilo rodonačelnikom pozorišne avangarde na Balkanu.
Sarajevski debut imao je u nezaboravnoj predstavi Radoslava Dorića "Noć ubica", a zatim je u tri sezone odigrao čitav niz zapaženih uloga, počevši od glavnih u "Pljački" i "Mračnoj komediji", pa i sporednih u "Usamljenoj gomili" i "Veleizdajničkom procesu", sve do naslovnih u "Viktoru ili djeci na vlasti" i "Idiotu", (godine 1971. nije odolio izazovu da se dokaže i u Beogradu, no, nakon dvije sezone vraća se u Sarajevo, ovaj put u Narodno pozorište gdje igra brojne zapažene uloge ("Priče iz Bečke šume", "Bašeskija", "Čežnja pod brestovima", "Nora", "Hrvatski Faust", "Na Božijem putu", "Omer-paša Latas" i ponad svega kao Rjepnin u "Romanu o Londonu" Miloša Crnjanskog u režiji Sulejmana Kupusovića). Podjednako je vezan i za Kamerni teatar 55 ("Smrt trgovačkog putnika", "Rucante", "Sporting life", "Lijepa Vida", "Divlje meso", "Karamazovi", "Makedonsko slanje", "Nije čovjek ko ne umre" i ponad svega kao Henrik u "Vjenčanju Gombroviča" u režiji Tadeusha Mintza). Za ostvarenja u "Noći ubica" dobio je Zlatni lovor vijenac Internacionalnog teatarskog festivala MESS.
U ratu Bečić je bio jednim od glumaca - utemeljitelja SARTR-a i akterom Skloništa, a debitirao je i kao reditelj remake-postavkom predstave "Nije čovjek ko ne umre" Vehmira Stojanovića, nakon čega režira i "Memoare Mine Hauzen" Safeta Plakala u produkciji SARTR-a, te dvije predstave u Kamernom teatru 55 ("Suton" Ive Vojnovića i "Smrt i djevojka" Ariela Dorl'mana) i "Nije čovjek ko ne umre" u mostarskom Narodnom pozorištu. Kao glumac, često je gostovao u Tuzli (Hamdibeg) i Mostaru (Ruho).
U Narodnom pozorištu u Sarajevu, u kome je proveo i svoje posljednje glumačke dane, obavljao je i funkciju direktora drame. Bečić je do kraja života igrao svoju posljednju ulogu dobivši svoj posljednji aplauz na otvorenoj sceni tumačeći lik Alihodže u predstavi "Legenda o Ali-paši". U sklopu Festivala komedije Bosne i Hercegovine "Mostarska liska 2006." posthumno mu je dodijeljena nagrada "Velika mostarska liska."
Tekfir
Pokret «Džem'atu el-muslimin» (Grupa muslimana) drugi su nazivali «Džem'at et-tekfir ve-l-hidžra» (anatema i iseljenje) zbog njihovog insistiranja na učenju o tome kako su muslimanska društva današnjice ustvari nevjernička, jer ne sude po Božijim zakonima, kao i svi oni koju su zadovoljni da žive u takvom društvu i koji su zadovoljni da im se sudi po zakonima koji nisu Božiji, te učenja da se istinski vjernici moraju iseliti u zajednice koje su uređene «prema volji Božijoj» po uzoru na iseljenje Božijeg poslanika iz Mekke u Medinu (ar. hidžra). Ovo je jedan od najradikalnijih i najmilitantnijih pokreta koji se pojavio u arapskim zemljama u proteklom vijeku.
Nastanak
Pokret je u Egiptu (najvjerovatnije 1975. god ili čak ranije) osnovao mladi inženjer agronomije Šukri Mustafa. Mustafa je prvo bio član pokreta Muslimanske braće, a o mogućim razlozima njegovo istupanja iz ove organizacije Dejan Lukić (dugogodišnji dopisnik sa Bliskog istoka) kaže: „Muslimanska braća koja su u nekoliko navrata okusila surovu represiju arapskih ražima, a njihovi lideri visili na konopcima ili padali pokošeni rafalima tajne policije, nisu za mladog Šukri Mustafu bili dovoljno radikalni. Njemu su bili već preko glave jalovi politički manevri Muslimanske braće. Težio je akciji bez kompromisa. Po svaku cijenu i uz sve žrtve…
Učenje
Učenje o „tekfiru“ ili proglašavanju drugih muslimana nevjernicima i odmetnicima od vjere rodilo se jako rano u muslimanskoj teološkoj misli. Začetnici ovog učenja bili su pripadnici vjersko-političkog pokreta poznatog kao haridžiti ili haridžije. Zanimljivo je to da u prvi mah islamistički krugovi u militantnom miljeu nisu blagonaklono gledali na ovu radilkalizaciju stavova naspram ostatka muslimanske zajednice. Tako je zabilježen pokušaj atentata na Usamu bin Ladina od strane pripadnika pokreta Džem'at et-tekfir ve-l-hidžra za vrijeme njegovog boravka u Sudanu. Naime, za njih Usama nije bio dovoljno militantan, niti dovoljno predan idejama „svete borbe“.
NGC 3762
NGC 3762 (također poznat kao MCG 10-17-27, PGC 35979 i UGC 6591) je spiralna galaksija koja je udaljena oko 159 miliona sg od Zemlje i nalazi se u sazviježđu Veliki medvjed. Najveći prečnik je 1,80 (83 hiljade sg) a najmanji 0,5 uglovnih minuta (23 hiljade sg). Prvo otkriće je napravio John Frederick William Herschel 19. marta 1790. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Poklad
Poklad (depozit) imao je značajno mjesto u ekonomiji i politici bosanskih vladara i velmoža u srednjem vijeku.
Poklad predstavlja čuvanje pokretne imovine (novac i dragocjenosti) na sigurnom i zaštićenom mjestu. Bosanski vladari i velmože imali su svoje riznice na dvorovima, u tvrđavama i utvrdama koje su bile zaštićene bedemima i jakom vojnom stražom. Očito je da to nije bilo dovoljno. I drugi su faktori utjecali na sigurnost imovine. U pitanju nisu samo sukobi sa vanjskim neprijateljima u provalama i napadima. Česte izmjene političkih prilika i unutrašnjih prestrojavanja u zemlji, pa i u krilu pojedinih rodova i porodica, bili su dodatni razlog da se imovina zaštiti na još sigurnijem mjestu. Imovina je deponirana i iz praktičnih razloga zbog uobičajeno nesigurnih puteva prepunih drumskih razbojnika. Lakše je bilo putovati bez novca do sredine u kojoj se novac iskorištavao za kupovinu određene robe. Za brojne Bosance to je bio Dubrovnik koji se po ekonomskoj i političkoj stabilnosti, te vladavini građanskog prava daleko izdizao u susjedstvu koje je Bosna imala u srednjem vijeku.
Novac i dragocjenosti koji su ulagani u depozit nisu nosili sa sobom kamate, niti plaćanja za čuvanje istog. Interes čuvara depozita bio je višestruk, prije svega ekonomsko-politički. Dubrovčani su putem depozita Bosanaca dobijali novčana sredstva koja su, kao moderni bankari koristili za svoje tekuće potrebe, a čuvanje depozita uglednim subjektima iz susjedstva značilo je i elemenat stabilnosti međususjedskih odnosa. Primjer iz vremena bosansko-dubrovačkog rata 1403. je ilustrativan. Bosanski depoziti u Dubrovniku bili su blokirani i tek su po miru 1405. bili dostupni. U mirovnim pregovorima su isticani kao poseban razlog kojim su Dubrovčani vršili pritisak na Bosance u uslovima za sklapanje mira.
Srednjovjekovna crkva u Razićima
Srednjovjekovna crkva u Razićima kod Konjica, Bosna i Hercegovina, otkrivena je tokom arheoloških iskopavanja, koja je vršio Zemaljsk muzej u Sarajevu 1956. godine. Istraživačke radove na lokalitetu “Crkvina“ vršio je Marko Vego, a učestvovali su Dimitrija Sergejevski, Pavao Anđelić i preparatora Ante Kućana od 05. do 10. avgusta 1956. godine.
Selo Razići u XIII i sve do početka XV v nalazilo se u Župi Kom, gdje su oblasni gospodari bili Sankovići. Oni su slavili sv. Đurđa i sv. Mihajla arhanđela, pa nije isključeno da su oni sačuvali staru tradiciju i da je crkva u Razićima bila posvećena upravo navedenim svetiteljima.
Opis
U svom izvještaju sa istraživanja, Marko Vego je naveo da je dio materijala pohranjen u Zemaljskom muzeju, a dio na lokalitetu.
Zidovi su građeni većim dijelom od isječenih oblutaka, ponešto i od lomljenog kamena (pod). Radove su vjerovatno izvodili domaći majstori. Blokovi krečnjaka bili su upotrijebljeni za prag, dovratnike i nadvratnike. Lapor (miljevina) bio je upotrijebljen tamo gdje je bio potreban pravilan oblik, npr., za ambon, za pluteje, za pilastre i za druge ornamentirane komade. Malter je bio upotrijebljen u većim količinama (sudeći po ostacima). Zidovi su iznutra bili omalterisani. Krov je bio od drveta. Prostor s vanjske strane crkvenih zidova bio je kaldrmisan sa svih strana. Svi profilirani fragmenti, osim portala, kao i oni sa ornamentom, nose karakteristike rustične romanike.
Srednjovjekovna crkva je bila jednobrodna, sa polukružnom apsidom. Dimenzije bez apside iznose 11,07 x 5,93 m. Orijentirana je prema istoku. Unutrašnjost crkve je bila podijeljena u tri prostorije: narteks, naos (lađa), prezbiterij (svetište).
Jedan kameni dovratnik i jedan kameni nadvratnik ležali su ispred crkvenih vrata od kojih je jedan bio duži, a drugi kraći. Nadvratnik je dug 200 cm, širok 50 cm, debeo 24 cm. Na vanjskoj površini ima četiri profilirana žlijeba.
U nišama je pohranjen dio ljudskih koščica koje su prema smještaju, po crkvenim pravilima, porijeklom od jednog ili dva svetitelja ili mučenika. Prilozi pjevčeve glavice i voćnih sjemenki ukazuju na stari slavenski običaj.
Nikontovići
Nikontovići su naseljeno mjesto u gradu Trebinju, Bosna i Hercegovina.
Bosansko narodno pozorište Zenica
Bosansko narodno pozorište Zenica  je kulturna institucija u srednjoj Bosni, koja je osnovana početkom 1950. godine. Repertoar pozorišta sastavljan je s ciljem da bude savremen i angažiran. Postavljana su djela najznačajnijih svjetskih dramatičara, te brojnih bosanskohercegovačkih i južnoslavenskih autora. Izvođački program kreće se u rasponu od klasične drame do najsavremenijih izvedbenih formi. Bosanko narodno pozorište Zenica ima pet različitih scenskih prostora: Veliku scenu, Malu Scenu, Bočnu scenu, Kabaretsku scenu i Podrumsku scenu. Tokom svoje historije ova kulturna institucija izgradila je prepoznatljiv stil i zauzela značajno mjesto u porodici bosanskohercegovačkih pozorišta. Predstavljajući vrhunska pozorišna ostvarenja, Bosansko narodno pozorište Zenica učestvovalo je i bilo laureat na brojnim pozorišnim festivalima, smotrama i susretima na prostorima bivše Jugoslavije, Češkoj, Italiji, Kazahstanu, Njemačkoj i Poljskoj. Pozorište je dobilo brojne nagrade i društvena priznanja.
Osim pozorišnih, Bosansko narodno pozorište Zenica organizator je i domaćin različitih kulturnih i zabavnih programa i manifestacija, značajnih za cjelokupan kulturni život u gradu Zenici, u Zeničko-dobojskom kantonu i šire. Ova kulturna institucija u okviru svojih produkcijskih mogućnosti tokom jedne pozorišne sezone premijerno izvodi 9-11 predstava namijenjenih publici različitih uzrasta. Dvije do tri predstave namijenjene su djeci i omladini, ostatak odrasloj publici. B Zenica se opredjeljuje za njegovanje i afirmisanje bosanskohercegovačkog književnog i dramskog naslijeđa. Posebna pažnja u repertoarskoj politici se poklanja dramatizacijama značajnih domaćih i stranih proznih djela, te stimulisanju i afirmisanju mladih dramatičara.
Tokom 60 godina postojanja BNP Zenica je izraslo u najznačajniju umjetničku instituciju u centralnom dijelu Bosne i Hercegovine. Kroz svoje umjetničko djelovanje, BNP Zenica je postalo središte ne samo teatarskog, nego svekolikog umjetničkog i kulturnog života. Vlasnik je licence za Bosnu i Hercegovini, glavni organizator i koordinator međunarodne pozorišne manifestacije "Noć teatra – Theatre Night". Član je IETM-a - međunarodne mreže za savremene izvedbene umjetnosti.
Islamska kaligrafija
150px|desno|mini|Kaligram Bismillah u obliku ptice Islamska kaligrafija je termin koji koristimo za kaligrafiju na arapskom jeziku i drugim jezicima koji koriste arapsko pismo.
Pošto islamski propisi zabranjuju slikanje i vajanje likova, islamska umjetnost se bazirala na lijepo ispisivanje teksta - kaligrafiju, i sebi svojstvenu ornamentiku tzv. arabesku. Tako se razvila najbogatija i najraznovrsnija poznata kaligrafija sa mnogo različitih vrsta pisama (nesh, sulus, ta'lik, divani...) i načina pisanja (u obliku kruga, u ogledalu, u obliku slike predmeta, ptice i sl.).
Tekstovi kaligrafskih ispisa su skoro uvijek kur'anski ajeti, nešto rjeđe hadisi i jako rijetko neke druge izreke ili tekstovi. Kaligrafske radove nalazimo u džamijama i drugim sakralnim građevinama, u obliku levhi (uokvirenih slika), izvezene na platnu, mnogi ručno pisani primjerci mushafa su također kaligrafska djela.
Za džamije u Bosni i Hercegovini, građene u doba Osmanlija, karakteristično je da na zidovima imaju 6 kaligrafskih ispisa i to na prednjem zidu "Allah" i "Muhammed", na bočnim zidovima imena četvorice pravednih halifa: "Ebu Bekr", "Omer", "Osman" i "Alija" i na zadnjem zidu imena Muhammedovih, unuka "Hasan" i "Husejn".
NGC 5267
NGC 5267 (također poznat kao MCG 7-28-49, PGC 48393 i UGC 8655) je prečkasta spiralna galaksija koja je udaljena oko 272 miliona sg od Zemlje i nalazi se u sazviježđu Lovački psi. Najveći prečnik je 1,40 (111 hiljada sg) a najmanji 0,5 uglovnih minuta (40 hiljada sg). Prvo otkriće je napravio John Frederick William Herschel 28. aprila 1827. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 2300
NGC 2300 (također poznat kao Arp 114, MCG 14-4-31, PGC 21231 i UGC 3798) je eliptična galaksija koja je udaljena oko 87 miliona sg od Zemlje i nalazi se u sazviježđu Kefej. Najveći prečnik je 2,80 (71 hiljada sg) a najmanji 2,0 uglovnih minuta (51 hiljada sg). Prvo otkriće je napravio Alphonse Louis Nicholas Borrelly 1871. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Druga nogometna liga Republike Srpske
Druga liga RS u fudbalu je ligaško takmičenje trećeg stepena koje se odigrava na području Republike Srpske, jednog od entiteta Bosne i Hercegovine. Organizator takmičenja je Fudbalski savez Republike Srpske.
Druga liga RS se sastoji iz tri grupe podijeljene po geografskom kriteriju. Ova podjela je nastala kako bi se klubovima koji su većinom u lošoj materijalnoj situaciji olakšalo financiranje takmičenja, odlazak na utakmice i sl. Grupe Druge lige RS su Zapad, Centar, Jug.
Struktura lige
Trenutno se iz Druge lige u Prvu ligu RS plasiraju dva od tri pobjednika iz regionalnih grupa. U slučaju da u Prvu ligu RS ne ispadne nijedan tim iz Premijer lige BiH iz Druge lige ulaze sva tri pobjednika regionalnih grupa. Timovi koji ispadnu iz Prve lige RS se raspoređuju u grupe na osnovu mjesta iz kojeg dolaze. Drugu ligu napuštaju 1-3 najslabije plasirana tima iz regionalnih liga.
Viborg
mini|250p|Centar Viborga Viborg je grad u centralnom Jutlandu u Danskoj. Grad je središte i Viborg općine i Viborg oblasti (amt). Oblasti u Danskoj su ukinute 31. decembra 2006.). Od 1. januara 2007. Viborg je postao središte regiona Midtjylland (Centralni Jutland), jednog od pet novih regiona koji su zamijenili dosadašnje oblasti. Grad ima 34.114 stanovnika, dok cijela općina ima 90.518 stanovnika. Općina Viborg je geografski najveća u Danskoj.
Viborg je također sjedište Zapadnog Visokog Suda, visokog suda za poluostrvo Jutland.
Viborg je jedan od najstarijih gradova u Danskoj. Vikinška naselja datiraju od 8. vijeka. Zbog centralne pozicije, grad je uvijek bio od velike strateške, političke i religiozne važnosti, pogotovo tokom Srednjeg vijeka. Grad je dobio ime od kombinacije dvije riječi: Wii, što znači sveto mjesto i berg (brdo). Viborg je jedan od najstarijih gradova na Jutlandu. Grad je imao 33.192 stanovnika 1. januara 2004, a 18. jula 2006. općina Viborg je imala 44.813 stanovnika.
Viborg je poznat po svojoj katedrali. Gradnja katedrale je započeta 1130. i trajala je oko 50 godina. Građevina je izgorjela do temelja i ponovo građena više puta tokom historije. Samo je mauzolej iz prvobitne katedrale sačuvan. Prema legendi, Viborg je bio dom jednom od dvadeset manastira.
Atrakcije
Svakako je vrijedno posjetiti već pomenutu gradsku katedralu, ali i obližnju latinsku baštu (Latinerhaven). Za one koji vole shopping, udovoljeći svojim željama u gradskoj pješačkoj ulici u samom centru grada.
Vanjski linkovi
Službena stranica općine Viborg
Sinonimna supstitucija
Sinonimna supstitucija (često zvana tiha supstitucija iako nisu uvek tihe) je evolucijska zamjene jednog para baza drugim u egzonu gena koji kodira  protein, tako da proizvedena aminokiselinska sekvenca nije modificirana. To je moguće jer je genetički kod "degeneriran", što znači da neke aminokiseline kodira više od jednog tripletnog  kodona; budući da se neki kodoni za određenu aminokiselinu razlikuju za samo jedan bazni par od ostalih koji kodiraju istu aminokiselinu, mutacija koja "normalnu" bazu zamjenjuje nekom od alternativa rezultirat će ugradnjom iste aminokiseline u rastućem polipeptidnom lancu kada se gen prevodi.
Sinonimne supstitucije i mutacije koje utiču na nekodirajuću DNK često se smatraju tihim mutacijama; međutim, nije uvijek slučaj da je takva mutacija tiha. Sinonimna mutacija može uticati na transkripciju, preredu RNK, iRNK transport i translaciju, zbog čega bi sve to moglo izmijeniti rezultirajući fenotip, čineći sinonimnu mutaciju netihom. Specifičnost supstrata tRNK na rijetkom kodonu može uticati na trajanje translacije, pa će biti duže i translacijsko presavijanje proteina. To se odražava na pristranost upotrebe kodona, koja je primijećena u mnogim vrstama. Nesinonimna supstitucija rezultira promjenom aminokiseline koja se može proizvoljno dalje klasificirati kao konzervativna (promjena u aminokiselini sa sličnim fizičkohemijska svojstvima), polukonzervativnom (npr. negativno do pozitivno nabijena aminokiselina) ili radikal (uveliko različita aminokiselina).
Poremećaji seksualnog nagona
Seksualni nagon nije nagon održavanja vrste.
Štoviše, održavanje vrste (pogotovo kod ljudi) je stvar odabira. Da je tome tako, svjedoči činjenica da ne samo ljudi već i životinje stupaju u seksualne kontakte i bez namjere da imaju potomstvo. Seksualni nagon, dakle, jest nagon koji nije isključivo vezan za potomstvo, iako može rezultirati potomstvom. Religijska vjerovanja insistiraju na seksualnom nagonu kao nagonu produženja vrste te ujedno šalju poruku da je užitak u seksualnom kontaktu grijeh, ukoliko se nad osobama ne izvede službena ceremonija braka (koja se, naravno, mora platiti).
Gotovo je i nemoguće govoriti o nagonima i njihovim poremećajima bez ulaska u diskusiju o religiji. Nauka jasno diferencira duševne poremećaje od seksualnog ponašanja, no javnost uglavnom manipulirano potpadne religijskim tumačenjima pojedinih ponašanja zbog straha i srama od vlastite seksualnosti. Psihološki je lakše poricati i uvjeravati se u religijski postavljen 'čisti' model nego se suočiti s poteškoćama otkrivanja sebe.
Poremećaji seksualnog nagona su simptomi koji rezultiraju seksualnim kontaktom koji fizički ili psihički narušava integritet jedinke uključene u taj seksualni kontakt. Poremećaj seksualnog nagona ovisi o individui. Poremećaj seksualnog nagona može imati heteroseksualna osoba, homoseksualna osoba, biseksualna osoba' u biti' svaka osoba koja ima ikakav seksualni nagon. Nedokazano je da je prevalencija seksualno devijantnih zločina karakteristična za samo jednu grupu ljudi. Homoseksualnost se često povezuje sa poremećajem zbog religijskih vjerovanja u jedan jedini adekvatan model čovjeka.
Kautokeino
Kautokeino (Guovdageaidnu) je općina u okrugu Finnmark u Norveškoj. Kautokeino ima 2.931 stanovnika (2014) i površina 9.707 km².
Ograde
Ograde su naseljeno mjesto u gradu Trebinju, Bosna i Hercegovina.
Jajačka sahat-kula
mini|desno|Jajačka sahat-kula Jajačka sahat-kula se nalazi u Gornjem Gradu, u Gornjoj mahali u Jajcu. Kula je sagrađena u srednjem vijeku, kao isturena kula ispred jajačke tvrđave. Pretpostavlja se da je građena u vrijeme gradnje obora, u periodu vladavina Hrvoja Vukčića Hrvatinića. Kula je sačuvala u cjelini karakter srednjovjekovne ulazne kule prema podgrađu. To je jasno vidljivo po staroj jajačkoj stambenoj aglomeraciji, ali i po karakteru i položaju ovog objekta. Naziv sahat-kula nije adekvatan ovoj građevini jer nema nikakvih zvaničnih podataka o satu koji je eventualno stajao na tom mjestu, niti je toranj sagrađen sa tom namjenom. I Basler također navodi da nema podataka da je na njoj ikada stajao sat, mada se prema kazivanjima izvjesnog Hadže Šećerćehajića navodi podatak da je objekt ustvari za vrijeme osmanske uprave preinačen u sahat-kulu i da je satni mehanizam bio okačen iznad kapije, na luku sa istočne strane. O održavanju sata brinula se porodica Šeherćehajića, čija se kuća nalazila u blizini. Nakon okupacije Bosne i Hercegovine, austrougarski vojnici su odnijeli sat i zvono.
Karakteristike
Sahat-kula u Jajcu predstavlja tipičan fortifikacioni objekt. U osnovi predstavlja nepravilni pravougaonik dimenzija 10,50 x 9,00 m. Zidovi su od lomljenog kamena, ne nekim mjestima debljine i do 3,50 m. Kao vezivno sredstvo korišten je hidraulični krečni malter. Objekt je u cjelini pokriven strmim četverovodnim krovom sa drvenom šindrom kao krovnim pokrivačem. Ima dvoja lučno zasvedena vrata, jedna sa istočne, a druga sa zapadne strane kroz koja se ulazi u centralni prostor velike visine. Na zidnim platnima vidljive su intervencije koje potiču iz različitih perioda.
Sahat-kula je nacionalni spomenik Bosne i Hercegovine.
IC 2094
Najbliži NGC/IC objekti
Sljedeći spisak sadrži deset najbližih NGC/IC objekata.
Mobilni telefon
U dodatku telefoniji, moderni mobilni telefon također podržavaju široku grupu drugih servisa kao što su slanje SMS-ova, MMS-ova, emailova, pristup internetu, bežične komunikacije na kraća rastojanja (infrared, Bluetooth), biznis programi, igre i fotografije. Mobilni telefoni koji nude ove ili više generalne računarske mogućnosti nazivaju se pametni telefoni.
Ivysaur
Ivysaurovo ime kombinacija je engleske riječi ivy = bršljan i grčke riječi sauros = gušter (kao dinosaur). Njegovo japansko ime je Fushigisou, što dolazi od japanskih riječi fushigi = tajanstven i kusa = trava.
Biološke karakteristike
Ivysaur je evoluirani oblik Bulbasaura. I dalje je nezgrapan i zdepast, ali je nešto veći, s razvijenijim očnjacima, i ponekad može stajati na stražnjim nogama. Što je nekada bila lukovica na njegovim leđima, sada je cvjetni pupoljak. Veličina pupoljka može se povećati pod utjecajem Sunčeve svjetlosti, što tjera Ivysaura da hoda na sve četiri. Iako je lukovica sada rani oblik cvijeta, nije poznato da li je Ivysaur biljka ili životinja. Suprotno od lukovice, čini se da pupoljak crpi energiju iz Ivysaura te vrši fotosintezu upijajući energiju Sunca. Noseći dodatni teret ojačava njegove noge pripremajući ga na završni stadij rasta. Pupoljak stvara ugodan miris kada je spreman procvasti te će se u tom trenutku Ivysaur razviti u Venusaura.
U animiranoj seriji
Ivysaur se u animiranoj seriji pojavio dvaput. U epizodi 51, "Bulbasaurov tajanstveni vrt", Ash Ketchum i društvo nađu se na mjestu gdje se razvijaju Bulbasauri, pod zaštitom Venusaura, gdje svjedoče prirodnom ciklusu u kojem brojni Bulbasauri evoluiraju u Ivysaure. Ash je branio pravo svog Bulbasaura koji se nije htio razviti. Drugo pojavljivanje bilo je u epizodi "Sudnji Dan", gdje Ash, Misty i Brock naiđu na Kanto trenera sa sva tri startera u njihovim razvijenim stadijima.
Unatoč činjenici da je bio Ashov Pokémon duže od svih ostalih (izuzev Pikachua), njegov Bulbasaur nikada nije bio zainteresiran da evoluira u Ivysaura te je Ash poštovao njegovu odluku.
Línia evolutiva de Bulbasaur Seznam pokémonů (1-20) Pokémon (1-20) List of Pokémon (1–51) es:Anexo:Pokémon de la primera generación Luettelo Pokémon-lajeista (1–20) Bulbizarre et ses évolutions 포켓몬 목록 (001-020) nov:Fushigidane Lista Pokémonów (1-20) Família de Bulbasaur
NGC 6733
NGC 6733 (također poznat kao ESO 141-25 i PGC 62770) je prečkasta spiralna galaksija koja je udaljena oko 225 miliona sg od Zemlje i nalazi se u sazviježđu Paun. Najveći prečnik je 1,80 (118 hiljada sg) a najmanji 1,2 uglovnih minuta (79 hiljada sg). Prvo otkriće je napravio John Frederick William Herschel 8. augusta 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Roland (raketa)
Roland raketni sistem za protivzračnu odbranu je razvijen u francusko-njemačkoj suradnji. Odluka o zajedničkom razvoju ovog autonomnog raketnog sistema za djelovanje u svim vremenskim uvjetima s visokom otpornošću na elektronsko ometanje, a za borbu protiv niskoletećih zrakoplova donesena je 1964. godine. Proizvodnja modela Roland 1 uslijedila je desetak godina kasnije u francuskoj firmi Aerospitale i njemačkoj Messerschmitt-Bolkow-Blohm a uvođenje u naoružanje 1977. godine. Zahvaljujući daljem razvoju kasnije je uslijedila proizvodnja i uvođenje u naoružanje modela: Roland 2 (1981. godine), Roland 3 (1988. godine) i Roland VT1 na čijem se daljem usavršavanju intezivno radi. U međuvremenu, godine 2005. zadnji Roland 2 sistem je povučen iz naoružanja njemačke vojske. Nijemci naime zajedno sa SAD-om i Italijom razvijaju novi PVO raketni sistem pod nazivom: Medium Extended Air Defense System (MEADS)  a njegovo pojavljivanje planirano je 2012. godine. Francuzi su se opredijelili za dalju modernizaciju Rolanda, te je 2007. godine počelo testiranje novog prototipa.
Dizajn
thumb|Roland baziran na MAN kamionu. Borbeni sistem je mobilan, a u osnovi se sastoji od vozila (točkaš ili gusjeničar), tornja koji može rotirati za 360° te magazina za rakete s obje strane tornja - paralelno uzdužnoj osi vozila. Na tornju se nalazi radar s mogućnošću promatranja zračnog prostora i odabira potencijalnih ciljeva u kružnoj udaljenosti do 16.000 m i visinama do 3.000 m. Sistem je osposobljen za vrlo brzo reagiranje. Za samo 15 sekundi moguće je iz voznog stanja preći na promatranje i traženje cilja. Za samo 3 minute sustav je moguće s režima promatranja ponovno pripremiti za pokret. Dva projektila zaštićena u cjevastom lanseru uvijek su spremna za lansiranje, a nakon lansiranja slijedi automatsko punjenja za samo 12 sekundi. Raketni sistem može biti baziran na sljedećim vozilima:
Gusjeničari:
Točkaši:
Načini djelovanja po cilju
Nišandžija optički pronalazi i odabira cilj, nišani te nakon komande zapovjednika borbenog sistema lansira projektil i navodi ga prema cilju.
Radar Nakon radarskog uočavanja potencijalnog cilja, sekundarnim radarom biti će izvršena provjera (vlastiti – protivnički). Nakon potvrde da se radi o neprijateljskoj letjelici radarom za praćenje će se automatski izvršiti nišanjenje. Komandir vrši lansiranje projektila kojeg do cilja automatski navodi radar.
Mješoviti
Različite kombinacije prethodna dva načina djelovanja po cilju sukladno operativnim okolnostima na bojišnici (elektronsko ometanje, konfiguracija terena, maskiranje i zaštita vlastitog identiteta od protivnika koji ima zračnu prevlast...).
Prelazak s jednog na drugi način djelovanja je moguće u svakom trenutku jednostavnim pritiskom na dugme, čak i u toku leta projektila ka cilju. Zbog mogućnosti optičkog navođenja prema cilju, sistem se pokazao kao vrlo otporan prema protivniku koji ima zračnu nadmoć. Zbog odsustva radarskog zračenja sistem je u ovom režimu djelovanja nemoguće elektronski otkriti i po njemu preventivno djelovati. Osim toga moguće je više sustava povezati na jedan promatrački radar dometa 60 km. Prijenos podataka je automatski i bežičan, a svaki od uvezanih borbenih sistema dalje može autonomno i za protivničko elektronsko promatranje anonimno djelovati.
Korisnici
thumb|Francuski Roland postavljen na [[AMX-30 tenk.]]
Besnica
mini|280px|Besnica, krajolik Besnica je naseljeno mjesto u sastavu gradske općine Ljubljana, regija Srednja Slovenija, Slovenija.
Stanovništvo
Na popisu stanovništva 2021. godine, Besnica je imala 229 stanovnika.
Napomena: ''U 1869. i 1880. iskazivano pod imenom Besnice. Na popisu 1953. administrativno podijeljeno na dva naselja Besnica–del (općina Polje) i Besnica–del (općina Prežganje), koja su poslije formiranja općine Moste–Polje ukinuta i ponovo spojena u jedno naselje Besnica, za koja sadrži podatke u 1953. U 2004. povećano za dijelove naselja Ljubljana i Zagradišče.''
Jezički i vjerski sastav
Napomena: ''Oznaka n/p znači da nema podatka odn. da podatak nije iskazan.''
Košarka na Olimpijskim igrama 2008.
Košarka na Olimpijskim igrama u Pekingu 2008. godine uključivala je takmičenja u muškoj i ženskoj konkurenciji. Prvo mjesto u muškoj konkurenciji su zauzele Sjedinjene Američke Države, koja je u finalu pobijedila Španiju sa 118-107. Kod žena su prvo mjesto isto zauzele Sjedinjene Američke Države, sa pobjedom u finalu protiv Australije rezultatom 92:65. Ovo takmičenje održano je od 9. augusta do 24. augusta 2008. Utakmice su igrane u Wukesong stadionu u Pekingu.
Nosioci zastava
Košarkaši koji su nosili svoje zastave na ceremoniji otvaranja bili su Yao Ming (za Narodnu Republiku Kinu), Šarunas Jasikevičius (za Litvaniju), Dirk Nowitzki (za Njemačku), Andrei Kirilenko (za Rusku Federaciju) i Manu Ginóbili (za Argentinu).
IC 53
IC 53 (također poznat kao MCG 2-3-5, PGC 2951 i UGC 516) je eliptična galaksija koja je udaljena oko 541 miliona sg od Zemlje i nalazi se u sazviježđu Ribe. Najveći prečnik je 0,50 (79 hiljada sg) a najmanji 0,5 uglovnih minuta (79 hiljada sg). Prvo otkriće je napravio Lewis Swift 25. septembra 1890. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Svjetsko prvenstvo u skijaškim letovima 1996.
Svjetsko prvenstvo u skijaškim letovima 1996. održano je 10. i 11. februara na letaonici Kulm u austrijskom Tauplitzu. To je treći put da je Kulm bio domaćin; prethodna su bila 1975. i 1986. Prvenstvo se bodovalo i za Svjetski kup.
NGC 601
NGC 601 (također poznat kao PGC 73980) je kompaktna galaksija koja je udaljena oko 258 miliona sg od Zemlje i nalazi se u sazviježđu Kit. Najveći prečnik je 0,40 (30 hiljada sg) a najmanji 0,4 uglovnih minuta (30 hiljada sg). Prvo otkriće je napravio Frank Muller 1886. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Orašje Popovo (Trebinje)
Orašje Popovo je naseljeno mjesto u gradu Trebinju, Bosna i Hercegovina.